Ashleigh Johnson

Ashleigh Elizabeth Johnson (Miami, Florida, AEB, 1994ko irailaren 12a)  waterpolo jokalari estatubatuarra da, eta, askoren ustez, munduko atezainik onena. 2015eko Munduko Uretako Txapelketan, urrezko domina irabaziko zuen talde amerikarraren parte izan zen. 2016an, AEBko Olinpiar Taldean egon zen, eta, waterpoloan, lehen emakume afroamerikarra izan zen. 2016an eta 2020an, AEBko emakumezkoen waterpolo olinpiko taldearekin lehiatu, eta urrezko domina irabazi zuen.

Familia 
Ashleigh, bere amak, Donna Johnsonek, hazi zuen. Lau anai-arrebekin hazi zen (hiru anaia eta ahizpa bat), denak waterpoloan jokatzen dutenak. Bere anaiak Blake, Julius eta William dira. Bere arreba txikia, Chelsea, 2 metroko jokalaria da, eta Ashleighekin jokatu zuen Princetonen. Chelsea Princetonen graduatu zen 2018an, eta, Miamin, waterpoloan parte hartzen jarraitzen du.

Waterpoloan atezain jokatzeko erabakiari buruz, Ashleighek Princeton Alumni Weekly-rekin partekatu zuen bere atezainaren jatorria bere ahizpa Chelsearengandik zetorkiola: «Soilik kopiatzen ari nintzaion, ez nintzen atezain izatea bilatzen ari, ez baitzen gehiegi erakartzen ninduen gauza bat».

Waterpolo-ibilbidea

Institutua 
Ashleigh Miamin, Florida, hazi zen, eta Ransom Everglades eskolara joan zen batxilergoa egitera. Ransom Evergladesen, lau urte titulu-irabazle izan zen, eta titularra izan zen bere eskolako taldean, Floridako Estatuko hiru txapelketara jarraian gidatuz. Ibilbidean zehar, All-Dade ohoreak ere irabazi zituen, eta, bi aldiz, eskualde osoko ohoreak ere irabazi zituen igerian.

Senior gisa, Ashleighek waterpoloan jokatzeko konpromisoa hartu zuen Princetongo Unibertsitatean.

Unibertsitateko Ibilbidea 
Bere lehen urtean, Hirugarren Taldeko All American izendatu zuten, 2014an bigarren mailako ikasle gisa Ohorezko Aipamena lortzen zuen bitartean, eta, junior gisa, Bigarren Taldeko 2015ean.

Olinpiar Jokoak 
2016ko Udako Olinpiar Jokoetan, urrezko domina irabaziko zuen talde amerikarraren parte izan zen Italiaren (zilarrezkoa) eta Errusiaren (brontzezkoa) aurretik sailkatuz.
2020ko Udako Olinpiar Jokoetan, Tokio 2020an (Tokio), berriro, urrezko domina irabaziko du AEBko taldearekin, Espainiako (zilarrezkoa) eta Hungariakoaren (brontzezkoa) aurretik sailkatuz. Hauek osatuko dute AEBko taldea: Rachel Fattal, Aria Fischer, Makenzie Fischer, Kaleigh Gilchrist, Stephania Haralabidis, Paige Hauschild, Ashleigh Johnson, Amanda Longan, Maddie Musselman, Jamie Neushul, Melissa Seidemann, Maggie Steffens eta Alys Williams-ek.

Udako Olinpiar Jokoetako emaitzak

Gainerako lorpenak
 
2016ko Udako Olinpiar Jokoetarako taldea aukeratu zenean, AEBko waterpolo olinpiar taldea osatzen zuen lehen emakume afroamerikarra izan zen Ashleigh. Ashleigh aniztasun geografikoa ere ekarri zuen taldera, Kaliforniakoa ez zen taldekide bakarra izan baitzen, SwimSwam-ek Olinpiar Jokoen aurretik nabarmendu zuenez. Sports Illustrated aldizkariak 2016ko Olinpiar Jokoen aurretik nabarmendu zituen bere adina, 21 urte, eta Saharaz hegoaldeko Afrikako arbasoek, beltz gisa identifikatzen baita. Olinpiar Jokoetan, urrezko domina irabazten lagundu zion taldeari.

Orizzonte Catania, Italia 
2018ko urtarriletik aurrera, Orizzonte Catania-k kontratatu du, azken boladan Europako titulurik gehien duen klubak. Denboraldian zehar, Italian bizi, eta Orizzonte Cataniarekin entrenatzen du, denboralditik kanpo Estatu Batuetan entrenatzen duen bitartean.

Sariak 

 Swimming World 2014 urteko emakumezko waterpolo jokalaria
 Swimming World 2015 urteko emakumezko waterpolo jokalaria 
 Swimming World 2016 urteko emakumezko waterpolo jokalaria
 Swimming World 2019 urteko emakumezko waterpolo jokalaria
 Forbes, Kirolak 30 30 urtetik beherakoak : 2022

Erreferentziak

Ikus, gainera 
 Aniztasuna igerian
 Emakumezkoen waterpoloko txapeldun olinpikoen zerrenda
 Waterpoloko domina olinpikoen zerrenda (emakumeak) (En)
 Emakumezkoen waterpolo olinpiko txapelketako atezainen zerrenda (En)
 Emakumezkoen waterpoloko munduko txapeldunen zerrenda (En)
 Waterpoloko Munduko Uretako Txapelketako dominadunen zerrenda(En)
 Ameriketako Estatu Batuetako emakumezkoen waterpolo olinpiko taldeen errekor eta estatistikak (En)

Kanpo estekak 
Ashleigh Johnson FINAn
Ashleigh Johnson U.S. Olympic & Paralympic Committee-n
Ashleigh Johnson Instagramen

2020ko Udako Olinpiar Jokoetako dominadunak
2016ko Udako Olinpiar Jokoetako dominadunak
Ameriketako Estatu Batuetako waterpolo jokalariak
Olinpiar Jokoetako dominadunak waterpoloan
2020ko Udako Olinpiar Jokoetako waterpolo jokalariak